Poésies de Marie de France (Roquefort)/Fable VI
# Poésies de Marie de France (Roquefort)/Fable VI

### FABLE VI.

Par essample fais ci entendre Que li Soluex volt Fame prendre ; A tute Créature dist Que chascune se purvéist. Les Criatures se asamblèrent, A le Destinée en alèrent ; Si li moustrèrent dou Soulueil Ki de Fame quereit cunseil. La Destinée lur cummande Ke voir dient de la demande,10 E ce k’avis lur en esteit ; Cele parla ki mielx saveit ; Quant li Solaiz, fet-ele, est hauz

Où tans d’estei si est si chauz Que rienz ne laist fructifier, E terre è herbe fet séchier ; E se il ad efforcement E cumpaignie à sun talent Nule riens nel’ purreit suffrir Ne souz lui vivre ne garir.20 La Destinée dunc respundi, Veir avez dit, leissuns ensi Cum il a estée grant tens a Kar jà par mei n’enforcera.

Ainsi chasteie li plusor Ki seur eaus mettent mal Signors ; Ki ne les deivent enforcier,

N’a à plus forz d’eaus acompaignier Par lur sens, ne par lur avoir, Mès desturbier à lur pooir ;30 Cum plus est fort è pis lur fait Tuz-jurs lur est de mal agait.

* ↑ La Fontaine, le Soleil et les Grenouilles, liv. 6 ; f. 12. Phæd., liv. i, f. 6, Ranæ ad solem. Rom. Nil., lib. I, f. 7. Anon Nil., f. 10.
* ↑ Cherchoit, demandoit, de quærere.
* ↑ Que chacun lui dît son sentiment au sujet de la demande.
* ↑ Au temps d’été, lorsque la chaleur est très-forte.
* ↑ N’augmentera.
* ↑ Par cette fable je réprimande ceux qui prennent ou choisissent des seigneurs déloyaux.
* ↑ Défendre, protéger.
* ↑ Richesses.
* ↑ Mais éviter d’être sous leur commandement.
* ↑ El tens d’esté quant est li chauz Que il ne let riens fructéfier.
* ↑ Car jà por moi ne forcera.
* ↑ Ki sor iaus ont les mauz seignor, Que pas ne deivent enforcier N’a pluz fort tanz acompaigner.
